PATVIRTINTA

Radviliškio r. Pociūnėlių pagrindinės mokyklos

 Direktoriaus

2021 m. rugpjūčio 31 d. Įsakymu Nr. V1-48 (1.3)

**POCIŪNĖLIŲ PAGRINDINĖS MOKYKLOS**

**IKIMOKYKLINIO UGDYMO**

**2021-2022 MOKSLO METŲ TVARKOS APRAŠAS**

**POCIŪNĖLIAI**

**2021**

**RADVILIŠKIO R. POCIŪNĖLIŲ PAGRINDINĖS MOKYKLOS**

**IKIMOKYKLINIO UGDYMO**

**2021-2022 MOKSLO METŲ TVARKOS APRAŠAS**

**I SKYRIUS**

**BENDROSIOS NUOSTATOS**

1.Ikimokyklinis ugdymas organizuojamas vadovaujantis:

1.1.Centralizuoto vaikų priėmimo į Radviliškio rajono savivaldybės švietimo įstaigų ikimokyklinio ugdymo grupes tvarkos aprašu.

1.2. Radviliškio rajono savivaldybės tarybos 2021-03-01 sprendimu Nr. 2021-04076 „Dėl Ikimokyklinio ir priešmokyklinio ugdymo organizavimo modelių nustatymo Radviliškio rajono savivaldybės švietimo įstaigose tvarkos aprašo patvirtinimo.“

1.3. Radviliškio rajono savivaldybės administracijos direktoriaus 2021 m. balandžio 2 d. įsakymas Nr. A-304 (8.2) „Dėl švietimo įstaigų ikimokyklinio ugdymo grupių darbo organizavimo vasaros laikotarpiu tvarkos aprašo patvirtinimo.“

1.4. Higienos norma HN 75:2016 „Ikimokyklinio ir priešmokyklinio ugdymo programų

vykdymo bendrieji sveikatos saugos reikalavimai“ patvirtinta Lietuvos Respublikos sveikatos

apsaugos ministro 2016 m. sausio 26 d. įsakymu Nr. V-93.

1.5. Vaiko brandumo mokytis pagal priešmokyklinio ir pradinio ugdymo programas aprašu patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173 (Lietuvos Respublikos švietimo ir mokslo ministro 2016 m. rugsėjo 1 d. įsakymo Nr. V-751 redakcija).

1.6. Lietuvos Respublikos švietimo ir mokslo ministerijos 2015 m. parengtomis ikimokyklinio ugdymo metodinėmis rekomendacijomis.

1.7. Lietuvos Respublikos švietimo ir mokslo ministerijos 2016 m. parengtu Ikimokyklinio amžiaus vaikų pasiekimų aprašu.

1.8. Pociūnėlių pagrindinės mokyklos Ikimokyklinio ugdymo programa suderinta mokyklos taryboje, pritarta steigėjo ir patvirtinta Radviliškio r. Pociūnėlių mokyklos direktoriaus 2016 m. gruodžio 1 d. įsakymu Nr. VI – 44 (1.3)

1.9. Ikimokyklinio ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18d. įsakymu Nr. ĮSAK – 627 „Dėl Ikimokyklinio ugdymo programų kriterijų aprašo“.

1.10.“Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašo“, patvirtinto Radviliškio rajono savivaldybės tarybos 2019 m. rugpjūčio 29 d. sprendimu Nr. T-77, (2021-03-01 Nr.2021-04077)

**II SKYRIUS**

**IKIMOKYKLINIO UGDYMO ORGANIZAVIMAS**

1. Mokslo metai prasideda rugsėjo 1 d. baigiasi rugpjūčio 31 d. Ugdymo procesas vykdomas rugsėjo 1 d. – gegužės 31 d.

2.1.Birželio mėnesį, pageidaujant tėvams bei derinant prie pradinio arba pagrindinio ugdymo proceso, ikimokyklinėse grupėse vykdoma vaikų priežiūra.

1. Ikimokyklinio ugdymo trukmė – priklauso nuo to kada vaikas atvyko į ikimokyklinio ugdymo įstaigą. Vaikas pradedamas ugdyti su tėvais (globėjais) pasirašius mokymo sutartį. Sutartis registruojama Mokymo sutarčių registracijos knygoje, vaikas įtraukiamas į Mokinių registrą ir suformuojama vaiko asmens byla pagal direktoriaus patvirtintą tvarką.
2. Mokykloje veikia dvi mišrios ikimokyklinio ugdymo grupės. Dirba 3 auklėtojos ir 2 auklėtojų padėjėjos.
	1. „Meškučių“ grupė dirba pagal VI modelį. Darbo laikas 7.30 – 18.00 val.
	2. „Smalsučių“ grupė dirba pagal II modelį. Darbo laikas 8.00 – 12.30 val.
3. Vaikų tėvai (globėjai) privalo užtikrinti vaiko punktualų ir reguliarų lankymą (jei vaikas negali atvykti į Grupę, nedelsiant turi informuoti ikimokyklinio ugdymo pedagogą) ir kitų ugdymo sutartyje nurodytų pareigų vykdymą.
4. Paskelbus ekstremalią situaciją, keliančią pavojų ugdytinių gyvybei ar sveikatai, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo, taip pat oro temperatūrai esant 20 laipsnių šalčio ar žemesnei į ikimokyklinės grupes ugdytiniai gali neatvykti. Šios dienos įskaičiuojamos į mokymosi dienų skaičių.
5. Ikimokyklinio ugdymo auklėtojas :
	1. Parengia grupės ugdomosios veiklos ilgalaikį planą.
	2. Organizuoja ugdomąją veiklą pagal parengtą savaitės planą.

7.3. Vaiko lankomumą kasdien žymi grupės dienyne.

1. Vertina vaikų pasiekimus ir pažangą:
	1. vaikų pažangą ir pasiekimus programos įgyvendinimo laikotarpiu ikimokyklinio ugdymo auklėtojas vertina nuolat, laisvai renkasi vertinimo būdus ir metodus;
	2. vaiko, turinčio specialiųjų ugdymosi poreikių, pasiekimus vertina ikimokyklinio ugdymo auklėtojas kartu su logopedu.
	3. vaikų pasiekimų vertinimas atliekamas ugdomųjų metų pradžioje (spalio mėn.) ir pabaigoje (gegužės mėn.). Per 4 savaites nuo ugdymo programos įgyvendinimo pradžios atliekamas grupės vaikų pirminis pasiekimų vertinimas;
	4. ikimokyklinio ugdymo auklėtojas supažindina tėvus (globėjus, rūpintojus) su ikimokyklinio, priešmokyklinio ugdymo ypatumais, nuolat informuoja apie vaiko daromą pažangą;
	5. ikimokyklinio ugdymo auklėtojas vertina vaikų pažangą ir pasiekimus vadovaudamasis ikimokyklinio ugdymo turinio rekomendacijomis.
2. Ikimokyklinio amžiaus vaikams, turintiems kalbos ir kalbėjimų sutrikimų teikiama logopedo pagalba.

**III SKYRIUS**

**IKIMOKYKLINIO UGDYMO PROCESO ORGANIZAVIMAS NUOTOLINIU BŪDU**

1. Ikimokyklinio ugdymo procesas nuotoliniu būdu organizuojamas vadovaujantis Lietuvos Respublikos švietimo, mokslo ir sporto ministro įsakymu „Dėl rekomendacijų dėl ugdymo proceso organizavimo nuotoliniu būdu patvirtinimo 2020m. kovo 16 d. Nr. V-372.“, Lietuvos Respublikos švietimo, mokslo ir sporto ministro 2020 m. kovo 16 d. „Aplinkraščiu dėl situacijos, susijusios su korono virusu, valdymo priemonių.“, Radviliškio r. Pociūnėlių pagrindinės mokyklos direktoriaus 2020 m.kovo 25 d. įsakymu Nr. V1-27 (1.30). Siekiant pasirengti ugdymo procesą organizuoti nuotoliniu būdu, mokykla įsivertina pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, mokinių amžių ir jų aplinkos socialinę ekonominę padėtį.
2. Kiekvienas ikimokyklinio ugdymo auklėtojas įvertina ryšio priemones bendravimui su tėvais, ugdymo galimybes pagal vaikų amžių ir grįžtamąjį ryšį.
3. Nuotolinio ugdymo procesui įgyvendinti naudojama virtuali aplinka „Microsoft office 365“. Papildomos virtualios aplinkos ir skaitmeninės priemonės: „manodienynas.lt“, Facebook uždaros grupės, elektroninė mokymosi aplinka „Ema“, [www.youtube.com](http://www.youtube.com), [www.ziburelis.lt](http://www.ziburelis.lt) ir kt.
4. Savaitės pradžioje grupės virtualioje erdvėje skelbiamas rekomenduojamos ugdomosios veiklos savaitės planas (nurodoma savaitės tema, tikslas, rekomenduojamos veiklos užduotys). Vaikams/tėveliams auklėtojai pateikia mokymosi užduotis, teikia teorinę ir kitą ugdymui(si) reikalinga medžiagą ar informaciją.
5. Užduotys mažiesiems gali būti pateikiamos auklėtojai paruošus padalomąją medžiagą ir ją perdavus tėvams.
6. Savaitės eigoje vaikas savarankiškai arba padedant tėvams atlieka rekomenduojamas užduotis. Tėvai nufotografuoja (ar nufilmuoja) vaiko veiklas, veiklos rezultatus (darbelį, piešinį ir kt.) ir siunčia grupės mokytojams.
7. Du kartus per savaitę (pirmadienį ir penktadienį) grupių auklėtojai ir tėvai su vaikais jungiasi per vaizdo programėlę susipažinti su savaitės tema ir reflektuoti praėjusią savaitę.

**IV SKYRIUS**

**BAIGIAMOSIOS NUOSTATOS**

1. Ikimokyklinio ugdymo pedagogai ugdymą pagal Programą vykdo vadovaudamiesi Lietuvos Respublikos švietimo įstatymu ir šio Tvarkos aprašo nuostatomis.
2. Ikimokyklinio ugdymo organizavimo tvarkos aprašas bendru sutarimu esant reikalui gali būti koreguojamas ir tobulinamas.